1929 թ. փետրվարի 10 «Ռեալ Մադրիդը» Բարսելոնայի «Եվրոպա» ակումբի հետ անց է կացնում իր առաջին հանդիպումը նորաստեղծ ազգային առաջնությունում և հաղթում 5:0 հաշվով: 1930 թ սեպտեմբերին 1-ին «Ռեալ Մադրիդը» ստանում է աշխարհի լավագույն դարպասապահ համարվող Ռիկարդո Սամոռայի ստորագրությունը: Դա իր արդյունքն է տալիս արդեն 1931 թ. ապրիլի 30, երբ «Ռեալը», դժվար հանդիպումների շարքից հետո, (որոնցից մի-քանիսը, այնուամենայնիվ վերջանում են պարտությամբ) նվաճում է Իսպանիայի առաջնության չեմպիոնի իր պատմության մեջ առաջին կոչումը: Մի քանի տարի անց՝ քաղաքացիական պատերազմի ավարտից հետո, ակումբի նախագահ Պեդրո Պարախեսը ակումբը վերականգնելու նպատակով հատուկ ժողով է հրավիրում: 1943 թ. սեպտեմբերի 15 գաղտնի քվեարկության արդյունքում Սանտյագո Բեռնաբեուն ընտրվում է ակումբի նախագահ: Իսկ հինգ տարի հետո՝ 1947 թ. դեկտեմբերի 14, բացվում է «Չամարտին» նոր մարզադաշտը: